2023.9.29.
HU
Az Európai Unió Hivatalos Lapja
C 349/23
3.4.
A víztakarékos fogyasztást ösztönző intézkedéseknek a teljes vízkörforgásra kell irányulniuk, és mind minőségi, mind pedig mennyiségi szempontokra ki kell terjedniük.
Nemcsak az ivóvízkivételt és -fogyasztást kell vizsgálniuk, hanem ki kell terjedniük a körforgásos vízhasználat (a víz újrafelhasználása) előnyeire is, és tudatosítaniuk kell, hogy minden felhasznált termékhez és igénybe vett szolgáltatáshoz is kapcsolódik valamilyen vízfelhasználás.
Ez segíteni fogja a magánháztartásokat abban, hogy jobban megértsék azokat a hatásokat, amelyeket fogyasztási döntéseik a saját régiójukban és országukban, valamint világszerte gyakorolnak a vízkészletek minőségére és mennyiségére.
Segíteni fogja továbbá az embereket az egyéni vízfogyasztási mintázatuk valamennyi vonatkozásával kapcsolatos tudatosság kialakításában, legyen szó akár háztartási, akár nem háztartási vízfogyasztásról, és annak megértésében, hogy miként tehetik hatékonyabbá fogyasztásukat.
A civil társadalmi szervezetek alapvető szerepet játszanak abban, hogy segítsék az embereket a fogyasztásuk hatékonyságának és eredményességének növelését célzó stratégiák kiválasztásában és végrehajtásában. 3.5.
Bár Európa minden részén szükség van a víztakarékos fogyasztásra, a vízhiánnyal vagy gyakoribb aszályokkal küzdő területeken égetőbb a probléma.
A holisztikus megközelítés érvényesülése érdekében az átfogó stratégiában szerepeltetni kell a vízellátás rendszerének hatékonyságát.
A vízszolgáltatók előretekintőbb stratégiáiban is meg kell jelenniük lehetséges megoldásoknak, ideértve az ellátórendszer kockázatértékelését és kockázatkezelését, a szivárgáskezelést, az alternatív vízforrásokat stb. 3.6.
Bár elméletben számos más indikátorparaméter használata javasolható (a víz témája erre kifejezetten alkalmas), figyelembe kell venni, hogy nemcsak a további adatok felkutatása, hanem azok validálása és terjesztése is jelentős munkaigénnyel jár.
E többlettevékenységek egyaránt tartoznak az európai központi struktúrák, a tagállamok és ügynökségeik, valamint az ilyen adatokat felkutató és előállító vállalkozások hatáskörébe.
Egy már egyébként is népes zenekarban még egy hegedűtől nem okvetlenül lesz jobb a hangzás.
Ezért új mutatók hozzáadása helyett jobb a meglévő mutatókat minél jobban kihasználni.
Kelt Brüsszelben, 2023. július 12-én.
az Európai Gazdasági és Szociális Bizottság elnöke Oliver RÖPKE